CELEX: 32014R1273
Language: sl
Date: 2014-11-28 00:00:00
Title: Izvedbena uredba Komisije (EU) št. 1273/2014 z dne 28. novembra 2014 o dvestotriindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

29.11.2014   
            
            
               SL
            
            
               Uradni list Evropske unije
            
            
               L 344/16
            
         IZVEDBENA UREDBA KOMISIJE (EU) št. 1273/2014
   z dne 28. novembra 2014
   o dvestotriindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), in zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije pri Varnostnem svetu Združenih narodov (VSZN) je 19. novembra 2014 odobril vključitev dveh subjektov na seznam oseb, skupin in subjektov, za katere velja zamrznitev sredstev in gospodarskih virov, ki ga v zvezi z Al-Kaido vodi Odbor za sankcije.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti.
            
         
               (4)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2014
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi (ES) št. 881/2002 se pod naslov „Pravne osebe, skupine in entitete“ dodata naslednja vnosa:
      
                  (a)
               
               
                  
                     „Ansar Al Charia Derna (tudi (a) Ansar al-Charia Derna; (b) Ansar al-Sharia Derna; (c) Ansar al Charia; (d) Ansar al-Sharia; (e) Ansar al Sharia). Drugi podatki: (a) skupina deluje v mestu Derni in na območju Jebel Akhdar v Libiji; (b) podporna mreža v Tuniziji. Datum določitve iz člena 2a(4)(b): 19.11.2014.“
                  ;
            
                  (b)
               
               
                  
                     „Ansar Al Charia Benghazi (tudi (a) Ansar al-Charia; (b) Ansar al-Charia; (c) Ansar al-Sharia; (d) Ansar al-Charia Benghazi; (e) Ansar al-Sharia Benghazi; (f) Ansar al Charia in Libya (ASL); (g) Katibat Ansar al Charia; (h) Ansar al Sharia). Drugi podatki: (a) skupina deluje v mestu Bengazi v Libiji; (b) podporna mreža v Tuniziji. Datum določitve iz člena 2a(4)(b): 19.11.2014.“